Ella Kivikoski

Ella Margareta Kivikoski (25. toukokuuta 1901 Tammela – 27. heinäkuuta 1990 Helsinki) oli suomalainen arkeologi, joka toimi Helsingin yliopistossa arkeologian professorina vuodesta 1948 vuoteen 1969. Kivikoski tutki etupäässä Suomen rautakautta.Otavan Iso tietosanakirja, osa 4, p. 1115. Tutkijana hän edusti empirististä esinetutkimukseen suuntautunutta linjaa, joka vieroksui pitkälle vietyjen synteesien muodostamista. 

 Elämäkerta 
Kivikosken vanhemmat olivat pankinjohtaja Juho Kustaa Kivikoski ja Jenny Matilda Kivikoski, o.s. Grönroos.

Ylioppilaaksi päästyään Kivikoski työskenteli isänsä pankissa useita vuosia ennen yliopisto-opintojen aloittamista. Alkuun hän opiskeli historiaa ja suomen kieltä, mutta jatkoi opintojaan kandidaatiksi valmistuttuaan arkeologian parissa. Kivikoski oli rautakauden tutkija, joka kirjoitti tieteellisten artikkeleiden lisäksi useita pitäjän historioita. Yleisteoksen Suomen esihistoria Kivikoski kirjoitti vuonna 1961, toimiessaan Helsingin yliopiston arkeologian professorina. Kivikoski oli järjestyksessään toinen naispuolinen professori Helsingin yliopistossa. 

Vapaa-ajallaan Kivikoski harrasti ristisanatehtäviä ja salapoliisitarinoita, joilla hän katsoi olevan paljon yhteistä arkeologian kanssa – pyrittiinhän kaikissa ratkaisemaan arvoituksia pienten vihjeiden perusteella. Eläkkeelle jäätyään Kivikoski jatkoi työskentelyään arkeologian parissa 1980-luvulle saakka. 

Kivikoski oli elokuvaohjaaja Erkko Kivikosken täti.Kurkela, Vesa & Kemppi, Terho (toim.): Soittaja pärjää aina – Eteläpohjalaiset muusikot muistelevat, s. 85. Mediapinta, 2009.

 Akateeminen ura 
oikea|pienoiskuva|Ella Kivikoski tutkimassa tarhakalmistoa Laitilan Soukaisissa.
 Forssan suomalainen yhteiskoulu: ylioppilas 1919.
 Helsingin yliopisto: filosofian kandidaatti 1930, filosofian maisteri 1932, filosofian lisensiaatti 1939, filosofian tohtori 1940.
 Muinaistieteellinen toimikunta: ylim. amanuenssi 1932–1933, amanuenssi 1933–1947, esihistorian osaston johtaja 1947–1948. 
 Helsingin yliopisto: Suomen ja Pohjoismaiden arkeologian dosentti 1941–1948, professori 1948–1969 
 Jäsen lukuisissa tieteellisissä seuroissa vuosina 1939–1968.

 Teokset 
 Kivikoski, Ella & Nordman, Carl Axel: Excavationes et studia: Opuscula in honorem Alfred Hackman 14.10.1934. Toimittanut Ella Kivikoski. Suomen muinaismuistoyhdistys, 1934. (Suomen muinaismuistoyhdistyksen aikakauskirja, 40.) 
 Die Eisenzeit im Auraflussgebiet. 1939. (Väitöskirja.)
 Kivikoski, Ella & Maliniemi, Aarno: Suomen historiallinen bibliografia 1901–1925 1: Aineenmukainen osa. (Käsikirjoja. Suomen historiallinen seura, 2.) Suomen historiallinen seura, 1940. 
 Kivikoski, Ella & Maliniemi, Aarno: Suomen historiallinen bibliografia 1901–1925 2: Tekijähakemisto. (Käsikirjoja, Suomen historiallinen seura, 2.) Suomen historiallinen seura, 1940. 
 Kivikoski, Ella & Aspelin, J. R.: Opuscula Aspeliniana: kirjoitelmia kulttuurihistoriamme varhaistaipaleelta: J. R. Aspelinin satavuotispäiväksi 1. VIII. 1942. 1–2. Toimittanut Ella Kivikoski. Suomen muinaismuistoyhdistys, 1942
 Kivikoski, Ella & Oja, Aulis: Kaarinan pitäjän historia 1–2. Kaarinan historiatoimikunta, 1946.
 Suomen rautakauden kuvasto 1. WSOY, 1947. (Saks. Die Eisenzeit Finnlands: Bilderatlas und Text 1, WSOY, 1947.)
 Husgrunderna i Storhagen, Kulla, Finström. Suomen muinaismuistoyhdistys, 1948. (Suomen muinaismuistoyhdistyksen aikakauskirja, 48: 3.) 
 Suomen rautakauden kuvasto 2. WSOY, 1951. (Saks. Die Eisenzeit Finlands: Bilderatlas und Text. 2, WSOY, 1951.)
 Kansallismuseon opas. Kirjoittaneet Ella Kivikoski ym. Museovirasto, 1951.
 Corolla archaeologica in honorem C. A. Nordman. Volumen edendum curavit. Suomen muinaismuistoyhdistys, 1952.
 Eurasia septentrionalis antiqua: supplementary volume: bulletin et mémoires consacrés a l'archéologie et l'ethnographie de l'Europe orientale et de l'Asie du nord: zeitschrift für Erforschung der osteuropäischen und nordasiatischen Archäologie und Ethnographie: journal for East European and North-Asiatic archaeology and ethnography. Toim. Ella Kivikoski. Suomen muinaismuistoyhdistys, 1954.
 Kivikoski, Ella & Oja, Aulis & Mäntylä, R. A.: Raision historia 1. Raision historiatoimikunta, 1960.
 Tehty työ elää: A. M. Tallgren 1885–1945. Suomen muinaismuistoyhdistys, 1960.
 Suomen historia 1: Suomen esihistoria. Laadittu professori Jalmari Jaakkolan johdolla. WSOY, 1961.
 Kvarnbacken: ein Gräberfeld der jüngeren Eisenzeit auf Åland. Finnische Alterturmsgesellschaft, 1963.
 Suomen kiinteät muinaisjäännökset.  (Tietolipas, 43.) SKS, 1966.
 Koivisto, Olavi: Laitilan historia 1: Esihistoriallinen aika. Kirj. Historiallinen aika, Laitilan kunnan ja seurakunnan asettama historiatoimikunta, 1969
 Kivikoski, Ella & Gardberg, C. J.: Turun kaupungin historia: Kivikaudesta vuoteen 1366. 1971.
 Die Eisenzeit Finnlands: Bildwerk und Text. Suomen muinaismuistoyhdistys, 1973 .
 Honos Ella Kivikoski. Toim. Pekka Sarvas ja Ari Siiriäinen. Suomen muinaismuistoyhdistys, 1973. (Suomen muinaismuistoyhdistyksen aikakauskirja, 75.) . 
 Långängsbacken: Ett gravfält från yngre järnåldern på Åland, Suomen muinaismuistoyhdistys, 1980. (Suomen muinaismuistoyhdistyksen aikakauskirja, 80.) . 
 Kivikoski, Ella & Maliniemi, Aarno: Suomen historiallinen bibliografia 1901–1925''. Suomen historiallinen seura, 1986. .

Lähteet

Kirjallisuutta


 Aiheesta muualla 
 Ella Kivikoski. 375 humanistia 10.5.2015. Helsingin yliopisto.

 Ella Kivikoski : Tuhatvuotisten hautakumpujen äärellä. Esi-isien hautoja Kangasalla ja Pälkäneellä, Aamulehti, 17.08.1930, nro 219, s. 17, Kansalliskirjaston digitaaliset aineistot

Luokka:Suomalaiset arkeologit
Luokka:Suomalaiset professorit
Luokka:Helsingin yliopiston professorit
Luokka:Vuonna 1901 syntyneet
Luokka:Vuonna 1990 kuolleet